
Rinky gusta e handschrift di su ruman homber grandi. 
E ta skirbi cu un pen hopi special cu ta briya. 

Un dia, ora Bhaiya nota na cas, Rinky ta bay busca su pen. 
E ta habri su lachi. 

Su bukinan e ta zwaai afo! 
Un nietmashin e ta zwaai afo! 
Un liniaal di metal e ta zwaai afo! 

Riba bom di e lachi, Rinky ta haya su pen special. 
Pero kico esey ta? 
Un bloki preto strano ta pega na dje. 

Rinky ta hala e pen cu 
e bloki for di otro. 
Pero despues... 


Plink, click! 

Un tapa di boter ta 
bula pega na e bloki! 
Rinky ta hari kikiki cu 
smaak. 


Cos por pega na e 


bloki aki manera 
magia? 

E nietmashin ta pega na e bloki aki? 
Plink, click! Si, e ta pega! 
E pushi yen di lana ta pega na dje? 
No, esey no. 


7/19 





E liniaal di metal ta pega na dje? 
Plink, click! Si, e ta pega! 

E coco bruin yen di cabey ta pega na dje? 
No, esey no. 

E coco yen di cabey ta kishiki Rinky su nanishi. 
HA-CHU! E ta niester duro. 
E pen ta bula sali for di su man y ta somenta bou di cama. 
Rinky ta preocupa. Bhaiya lo ta bek pronto! 

E ta pone su man bou di cama. 
Ay no! E no por yega na e pen. 

E ta purba yega na e pen cue liniaal. 
Ay no! E pen ta schuif mas leu. 
Mare tabatin un manera cu e por trece e pen mas cerca di dje. 





Diripiente, Rinky tin un idea! 


E miho idea di mundo! 





Rinky ta pone e bloki preto banda di e liniaal. 
Plink, click! Eta pega! 

E ora ey eta tene e liniaal bou 

di e cama y e ta rek su man. 


Rek, rek, rek... 

Plink, click! Rey kico ta pega na e bloki? 

Pura! Pura! Bhaiya ta 
yega cas pronto. 


Den lachi e pen cu e 
bloki preto ta bay. Den 
lachi e bukinan cu e 
nietmashin ta bay. Den 
lachi e liniaal di metal 
ta bay. 





Rinky ta pusha e lachi 
cera. 

Net na tempo! E ta tende e porta dal cera y Bhaiya ta cana drenta den 
camber. “Rinky”, Bhaiya ta bisa, “dicon tin un coco benta riba vloer?” 

E secreto di e bloki magico 


E bloki magico den e storia yama 
magnet. Magnet ta bin den diferente 
forma. Nan por ta rondo, 
rectangular, cuadra of den forma di 
U. 


Un magnet no por pega na tur 
obheto. E por pega solamente na 
cierto obhetonan cu tin elemento 
special den dje. E elementonan 
special aki cu ta laga un obheto pega 
na un magnet ta hero, nikel, staal y 
cobalt. 

Cua di esakinan bo ta kere lo pega na un magnet? 

E bloki magico 


. Bhaiya su pen special ta lora bay bou di cama. Rinky ta purba 
(Pa pla mento (Aru ba )) hay'e bek, pero e no por yega! Un bloki preto chikito lo por yuda? 


This is a Level 2 book for children who recognize familiar words and can read new words with help. 

